หนูนั่งทำงานตั้งแต่เช้าแต่กินข้าวเช้าข้าวเที่ยงและข้าวเย็นตามปกติจนกระทั่งตอนกลางคืนหนูนั่งทำงานเสดกำลังเก็บของ หนูก็เวียนหัวมีอาการบ้านหมุนจนล้มลงไปนั่งกับพื้นแล้วก็อาเจียนค่ะ หนูอยากรู้ว่าเกิดจากอะไรและควรแก้ไขยังไงค่ะ
สวัสดีครับ อาการเวียนศีรษะบ้านหมุน เกิดจากมีความผิดปกติในระบบหูชั้นใน ซึ่งมีระบบประสาทที่ควบคุมสมดุลการเคลื่อนไหว เมื่อระบบประสาทนี้ถูกรบกวน จึงทำให้เกิดอาการเวียนศีรษะ คล้ายกับจะเสียสมดุล และถูกหมุนดังกล่าวครับสาเหตุที่พบได้บ่อยในอาการเวียนศีรษะบ้านหมุน ได้แก่1.โรคหินปูนในหูชั้นในเคลื่อน2.โรคน้ำในหูไม่เท่ากัน3.โรคประสาทการทรงตัวอักเสบ4. โรคทางระบบประสาทอื่นๆ เช่น ไมเกรนเบื้องต้น ขอแนะนำให้นอนพักมากๆ และหากจะลุกเปลี่ยนท่า ควรจะค่อยๆทำ อย่าลุกทันที และไม่ควรเงยหรือก้มหน้ามากเกินไป เพราะการเปลี่ยนท่าอาจทำให้อาการกำเริบได้อย่างไรก็ดี หากอาการยังเป็นอยู่มากจนทำกิจวัตรประจำวันไม่ได้ มีคลื่นไส้อาเจียนมาก หรือ มีปัญหาการทรงตัว ก็ควรพบแพทย์เพื่อรับการรักษาต่อไปครับ